**PRIMĂRIA MUNICIPIULUI SATU MARE**

**SERVICIUL SCRIERE, IMPLEMENTARE ŞI MONITORIZARE PROIECTE**

**DIRECŢIA ECONOMICĂ**

**Nr. 70888/05.12.2023**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

**la proiectul de hotărâre** **privind încadrarea proiectului** **„Reabilitare clădiri rezidenţiale Satu Mare 7” finanţat în cadrul POR 2014-2020 ca proiect nefinalizat**

Primăria Municipiului Satu Mare implementează proiectul **„**Reabilitare clădiri rezidenţiale Satu Mare 7”- amplasat în Piaţa 25 Octombrie bloc 10-12 municipiul Satu Mare -în baza contractului de finanţare nr. 4473/27.06.2019, activitățile proiectului neputând fi finalizate până la data de 31.12.2023 cu încadrarea în POR 2014-2020. Instrucţiunea nr. 207/31.10.2023 dă posibilitatea beneficiarilor să solicite încadrarea proiectelor ca nefinalizate şi prelungirea duratei peste data de 31.12.2023, în vederea finalizării integrale a activităţilor din fonduri proprii şi atingerii indicatorilor, rezultatelor şi obiectivelor propuse şi asumate prin proiect/ contractul de finanţare.

Cu raportare strict la acest proiect de hotărâre, având în vedere că se impune cu scopul finalizării proiectului doar realizarea recepţiei la terminarea lucrărilor executivul propune ca termen de finalizare 30.04.2024.

Ca urmare a apariției Instrucţiunii nr. 207/31.10.2023 care reglementează modificarea contractelor de finanţare semnate în cadrul POR 2014-2020 în vederea asigurării finalizării proiectelor ce nu pot fi implementate până la 31.12.2023 și încadrarea lor ca proiecte nefinalizate, respectiv prelungirea perioadei de implementare, coroborat cu prevederile Ordonanței de Urgență a Guvernului nr. 36/2023 care stabilește cadrul general pentru închiderea programelor operaționale finanțate în perioada de programare 2014-2020, se impun a fi asumaţi indicatorii financiari ai proiectului:

-Valoare totală: 2.238.221,60 lei cu TVA

-Valoare eligibilă: 1.762.164,08 lei cu TVA

-Valoare nerambursabilă: 1.057.298,45 lei cu TVA (60% din valoarea eligibilă)

- Contribuție proprie: 704.865,63 lei cu TVA (40% din valoarea eligibilă)

- Valoare neeligibilă: 476.057,52 lei cu TVA

UAT Municipiul Satu Mare va finaliza implementarea proiectului cu menținerea indicatorilor, rezultatelor și obiectivelor până la data de 30.04.2024, finanțarea urmând a fi realizată din fondurile proprii ale Municipiului în exercițiul financiar 2024.

Hotărârile aprobate de Consiliul Local al municipiului Satu Mare aferente proiectului **„**Reabilitare clădiri rezidenţiale Satu Mare 7**”** sunt următoarele:

* HCL nr. 46/28.02.2019 privind aprobarea cererii de finanţare cu titlul „Reabilitare clădiri rezidenţiale Satu Mare 7” precum şi a cheltuielilor aferente,
* HCL nr. 53/19.03.2019 pentru modificarea HCL 46/28.02.2019,
* HCL nr. 76/4.04.2019 privind aprobarea cererii de finanţare cu titlul „Reabilitare clădiri rezidenţiale Satu Mare 7” precum şi a cheltuielilor aferente,
* HCL nr. 77/4.04.2019 privind aprobarea documentaţiei tehnico -economice de avizare a lucrărilor de intervenţie şi a indicatorilor tehnico-economici la obiectivele de investiţie:„ Reabilitare termică clădiri rezidenţiale Satu Mare - Aleea Milcov bloc T2 Satu Mare”, „ Reabilitare termică clădiri rezidenţiale Satu Mare – Strada Dariu Pop nr. 7 bloc T40 Satu Mare”,„ Reabilitare termică clădiri rezidenţiale Satu Mare – Strada Careiului nr. 18 Satu Mare”,„ Reabilitare termică clădiri rezidenţiale Satu Mare – Strada Careiului bloc C6-C8 Satu Mare”,„ Reabilitare termică clădiri rezidenţiale Satu Mare - Piaţa 25 Octombrie bloc 10-12 Satu Mare”,
* HCL nr. 114/29.01.2021 pentru modificarea Anexei nr. 1, Anexei nr. 2, Anexei nr. 3, Anexei nr. 4 şi Anexei nr. 5 din H.C.L. nr. 77/04.04.2019 privind aprobarea documentaţiei tehnico -economice de avizare a lucrărilor de intervenţie şi a indicatorilor tehnico-economici la obiectivele de investiţie: „ Reabilitare termică clădiri rezidenţiale Satu Mare - Aleea Milcov bloc T2 Satu Mare”, „Reabilitare termică clădiri rezidenţiale Satu Mare – Strada Dariu Pop nr. 7 bloc T40 Satu Mare”, „Reabilitare termică clădiri rezidenţiale Satu Mare – Strada Careiului nr. 18 Satu Mare”, „Reabilitare termică clădiri rezidenţiale Satu Mare – Strada Careiului bloc C6-C8 Satu Mare”, „ Reabilitare termică clădiri rezidenţiale Satu Mare - Piaţa 25 Octombrie bloc 10-12 Satu Mare”,
* HCL nr. 251/04.08.2022 pentru actualizarea indicatorilor tehnico-economici la obiectivul de investiţie: „Reabilitare termică clădiri rezidenţiale Satu Mare 7- Piaţa 25 Octombrie, bl.10-12 Satu Mare”..

Raportat și la prevederile Legii finanțelor publice locale nr. 273/2006, cu modificările și completările ulterioare, potrivit cărora”.....(2) Cheltuielile bugetare au destinaţie precisă şi limitată şi sunt determinate de autorizările conţinute în legi speciale şi în legile bugetare anuale. (3) Nicio cheltuială nu poate fi înscrisă în bugete…..... şi nici nu poate fi angajată şi efectuată din aceste bugete, dacă nu exista bază legală pentru respectiva cheltuială. (4) Nicio cheltuială din fonduri publice locale nu poate fi angajată, ordonanţată şi plătită dacă nu este aprobată, potrivit legii, şi dacă nu are prevederi bugetare şi surse de finanţare...”

Văzând și prevederile din OUG nr 57/2019 privind Codul administrativ, cu modificările și completările ulterioare, potrivit cărora, consiliul local are atribuții privind dezvoltarea economico-socială și de mediu a municipiului,

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

Director executiv Șef serviciu-manager de proiect

Ec. Ursu Lucia Dr. Sveda Andrea